**2 тур 2016-2017г.**

**5 - 8 кластар өсөн интернет-олимпиада һорауҙары**

1. Үҙ-ара мәғәнәүи һәм грамматик бәйләнештә тороусы һөйләмдәр берләшмәһе нисек атала?

**Яуап:** Текст.

Текст- тамамланған телмәр берәмеге. Ул- тематик, мәғәнәүи логик композицион һәм үҙ- ара грамматик яҡтан бәйләнгән һөйләмдәр берләшмәһе. Текст күләме яғынан ҙур ҙа бәләкәй ҙә була ала ул һәр ваҡыт тамамланған уй- фекерҙе хәбәр итә. Текстың исеме була. Ул билдәле бер темаға бағышлана, грамматик, логик бәйленешле һәм теманы асыуға булышлыҡ итеүсе ҡатмарлы синтаксик яҡтан бөтөн төҙөлмөлөрҙән тора.

1. Нөктәләр урынына бәйләүсе һүҙҙәр ҡуйығыҙ, уларҙың аҫтына һыҙығыҙ.

*Көньяҡ Уралдың иң матур урынында, Бөрйән районында, Башҡортостан дәүләт ҡурсаулығы урынлашҡан.* ***…*** *1930 йыл ойошторолған.* ***…*** *майҙаны 70 мең гектарҙан ашыу. Унда һунарсылыҡ итеү һәм балыҡ тотоу тыйылған, урманды киҫергә һәм даланы һөрөргә ярамай.* ***…*** *эшләүселәрҙең күҙәтеүе аҫтында бөтә йәнлектәр һәм* ***…*** *йәшәй. Ғалимдар* ***…*** *йәшәүсе хайуандарҙың тормошон өйрәнәләр.*

**Яуап:**Көньяҡ Уралдың иң матур урынында, Бөрйән районында, Башҡортостан дәүләт ҡурсаулығы урынлашҡан. **Ул** 1930 йыл ойошторолған. **Ҡурсаулыҡтың** майҙаны 70 мең гектарҙан ашыу. Унда һунарсылыҡ итеү һәм балыҡ тотоу тыйылған, урманды киҫергә һәм даланы һөрөргә ярамай. **Унда** эшләүселәрҙең күҙәтеүе аҫтында бөтә йәнлектәр һәм **ҡоштар** йәшәй. Ғалимдар **ҡурсаулыҡта** йәшәүсе хайуандарҙың тормошон өйрәнәләр.

1. Текста беренсе торорға тейеш булған һөйләмде табығыҙ:

*Беҙҙең райондан Өфөгә поезд, самолет һәм пароход менән барып була. Күп ерҙәрҙән автобус менән киләләр. Өфө – Башҡортостандың баш ҡалаһы. Өфөлә төрлө заводтар һәм фабрикалар күп. Өфөнө ике яҡлап уратып Ағиҙел йылғаһы аға.*

**Яуап:** Өфө – Башҡортостандың баш ҡалаһы.

1. Килтерелгән миҫалдың стилен билдәләгеҙ:

*Башҡортостанда меңдән ашыу күл бар. Улар бигерәк тә Әбйәлил һәм Учалы райондарында күп. Урал алдында иң ҙур күлдәр – Аҡкүл, Ҡандракүл һәм Асылыкүл. Урал аръяғында – Өргөн менән Мауыҙҙы.*

**Яуап:** Рәсми стиль

1. Бирелгән һүҙҙәрҙең синонимдарын табығыҙ һәм синонимдар рәтенең доминантаһын күрһәтегеҙ.

*Йәштәш, ҡолау, яратыу, ваҡыт, матур, сабый.*

**Яуап:**

Йәштәш – тиңдәш, ҡорҙаш тиң, тиҫтер, бер йылғы, тиң – тош, бер йәштә.

Ҡолау – йығылыу, ауыу, тәкмәсләп китеү, барып төшөү, тәкмәсләп барып төшөү.

Яратыу – һөйөү, ғишыҡ тотоу.

Ваҡыт – мәл, саҡ, осор, миҙгел, заман, дәүер, эпоха.,

Матур – сибәр, һылыу, гүзәл, нәфис, зифа, һомғол, һоҡланғыс, нәзәкәтле.

Сабый – йәш бала, бәпес, бәләкәй бала, бәпәй.

1. Рус телендә бирелгән фразеологизмдарҙың башҡорт телендәге парҙарын тап:

*Два сапога пара*

*Душа нараспашку*

*Глаза на мокром месте*

*Сыграть в ящик*

*Кот наплакал*

*Бить баклуши*

*Пристал как банный лист*

*Водить за нос*

*Выеденного яйца не стоит*

*На душе кошки скребут.*

**Яуап:**

Два сапога пара – икеһе бер ҡалыптан, силәгенә күрә ҡапҡасы, икеһе бер сыбыҡтан ҡыуылған.

Душа нараспашку - капр

Глаза на мокром месте – капр

Сыграть в ящик – тәпәй һуҙыу, аяҡ һуҙыу

Кот наплакал – ике бөртөк, бармаҡ менән һанарлыҡ

Бить баклуши – юҡты бушға уҙғарыу

Пристал как банный лист – һағыҙаҡ кеүек йәбешеү, йәнгә тейеү, теңкәгә тейеү.

Водить за нос – кәкре ҡайынға терәтеү, төпһөҙ кәмәгә ултыртыу.

Выеденного яйца не стоит – һуҡыр бер тин дә тормай, тырнаҡ осона ла тормай.

На душе кошки скребут – эс бошоу, йөрәкте айҡап тороу, эс яныу, йөрәк урынында түгел, үҙәк өҙгәләнеү

1. Бирелгән фразеологик берәмектәрҙең мәғәнәләрен аңлатығыҙ:

*Атлы барып йәйәү ҡайтҡан, борсаҡ сәсә, тирмәне шәп тарта, теш ҡайрау, ҡойороҡ болғау, мамай заманында, дөйә ҡойроғо ергә еткәс.*

**Яуап:**

атлы барып йәйәү ҡайтҡан – хыялы тормошҡа ашмаған

борсаҡ сәсә – арттырып һөйләй

тирмәне шәп тарта – аппетиты шәп

 теш ҡайрау – кемгәлер үс тотоу

ҡойороҡ болғау – берәй нәмәнән (эштән) ҡасыу

мамай заманында – элекке заманда, күптән

дөйә ҡойроғо ергә еткәс – бер ҡасан да

1. Һүҙҙәрҙе ижектәргә бүлегеҙ, ижек төрҙәрен билдәләгеҙ:

*Боронғо,арыҫлан, етмеш, мөхәббәт, ҡурҡаҡ, алмашсы.*

**Яуап:**

Бо/рон/ғо,а/рыҫ/лан, ет/меш, м/өхәб/бәт, ҡур/ҡаҡ, ал/маш/сы.

Бо (асыҡ иж, баҫымһыҙ)рон(ябыҡ иж, баҫымһыҙ)ғо(асыҡ иж, баҫымлы)

а(асыҡ иж, баҫымһыҙ)рыҫ(ябыҡ ижек, баҫымһыҙ)лан(ябыҡ ижек, баҫымлы)

ет(ябыҡ иж, баҫымһыҙ)меш(ябыҡ иж, баҫымлы)

мө(асыҡ иж, баҫымһыҙ)хәб(ябыҡ иж, баҫымһыҙ)бәт(ябыҡ иж, баҫымлы)

ҡур(ябыҡ, баҫымһыҙ)ҡаҡ(ябыҡ, баҫымлы)

ал(ябыҡ иж., баҫымһыҙ)маш(ябыҡ иж., баҫымһыҙ)сы(асыҡ иж, баҫымлы)

1. ***Ҡара диңгеҙ*** *һүҙенең яһалышын аңлатып яҙырға?*

**Яуап:** Бәйләү юлы менән яһалған ҡушма һүҙ.

1. ***Юлдаш, ҡурайсы һүҙҙәренең ялғау төрөн билдәләгеҙ?***

**Яуап:** Юл – тамыр , -даш яһаусы ялғау, ҡурай- тамыр, -сы яһаусы ялғау

1. *Александр Невскийҙар, Суворовтар, Салауаттар, Кутузовтар, Котовскийҙар, Чапаевтар атта йөрөгәндәр (Н. Нәжми )* Һөйләмдә бирелгән яңғыҙлыҡ исемдәрҙең күплек төрөн билдәләгеҙ?

**Яуап:**Александр Невскийҙар, Суворовтар, Салауаттар, Кутузовтар, Котовскийҙар, Чапаевтар – исемдәрҙең күплек төрө, аҙашьарҙы түгел, төркөмдәге кешеләр исемен белдерә, поэтик вазифаларҙ үтәй, өҫтәмә ижек килтерә.

1. *Бик күп* ***илдәр*** *гиҙҙем,* ***һыуҙар*** *кистем. Фәриҙәгә яңы* ***күлдәк*** *алғандар*. Ҡалын хәреф менән бирелгән һүҙҙәр ниндәй килештә килгәндәр?

**Яуап:**Билдәһеҙ төшөм килештә

1. ***Тәүәккәл таш ярыр, булдыҡһыҙ баш ярыр.*** Һөйләмдең эйәһе ниндәй һүҙ төркөмөнән килгән?

**Яуап:**Тәүәккәл таш ярыр, булдыҡһыҙ баш ярыр. Һөйләмдең эйәһе Тәүәккәл һәм булдыҡһыҙ - сифаттан килгән.

1. ***Фото, код, ток һүҙҙәрендәге О хәрефе ҡайһы килеш ялғауында һаҡланмай?***

**Яуап:**

1. Алмаштарҙың төркөмсәһен билдәләгеҙ: *Ай уға һәр кис ошо һүҙҙе ҡабатлаған…*

**Яуап:** уға – зат алмашы, һәр – билдәләү алмашы, ошо – күрһәтеү алмашы

1. Ҡылымдарҙың яһалышын билдәләгеҙ: *ауыҙ ит, күңел ас, ҡаршы ал, хәл йый.*

**Яуап:** Ауыҙ ит, күңел ас, ҡаршы ал, хәл йый - ҡушма ҡылымдар. Һүҙбәйләнештәрҙән барлыҡҡа килгән.

1. *Исемеңде ташҡа яҙма, ил йөрәгенә яҙ* (Мәҡәл). Бирелгән һөйләмдең әйтелеү маҡсаты буйынса төрөн билдәләгеҙ.

**Яуап:**Исемеңде ташҡа яҙма, ил йөрәгенә яҙ һөйләме әйтелеү маҡсаты буйынса

1. Эйәлек затында килгән исемдәрҙе табығыҙ, ниндәй килештә тороуын һәм ниндәй һөйләм киҫәге булып килеүен билдәләгеҙ.

*Башҡортостаным минең, гөлбаҡсалар иле! Беләһегеҙме, унда йәйге айҙарҙа гөлдәрҙән бал яуа, арыш баш ҡоҫҡан саҡта баҫыу өҫтөндә монар аға, ә күктә һабантурғай, ер өҫтөндәге әле зәңгәр, әле күгелйем тулҡынға ҡыуанып, үрҙән моң ҡоя. Эй, йәйрәп ятҡан Бүздәгем минең! Бүздәк һауаһының тәнгә сихәтен, йәнгә рәхәтен былбыл телдәре лә әйтеп бирә алмаҫ, ти торғайны минең әсәйем. Ул саҡта бала-саға ғына инем, ә унан, Бүздәктән ары донъяны күҙ алдына ла килтермәгәс, уның ниңә шул тиклем мөхәббәтле итеп һөйләшкәнен аңлай алмағанмын. Хәҙер белдем мин Тыуған илкәйемдең ҡәҙерҙәрен!*

*Шул тиклем һағындым үҙебеҙҙең ерҙе, тупраҡты! Ҡара тупраҡты! Һағыштарымдан йөрәккәйемә ҡан һарҡыны…Үҙебеҙҙең яҡтың яҙын, көҙөн, ҡышын, йәйҙәрен һағындым. Ҡайҙа һуң һеҙ, ғәзиз тыуған яҡтарым?! Әле мин диңгеҙҙәр, далалар, шырлыҡтар, тауҙар, урман-ҡырҙар аша ҡайтып китер инем ҡош булып, Урал бөркөтө булып ҡайтыр инем һеҙҙең янға*! (К. Кинйәбулатова)

**Яуап:** *Башҡортостаным, минең, Бүздәгем минең, минең әсәйем. Илкәйемдең, үҙебеҙҙеңя, үҙебеҙҙең яҡтыңя, яҡтарым, һеҙҙең.Эйәлек килешендә, һөйләмдә эйә, йә булып килә.*

1. Бирелгән омонимдарҙың төрөн билдәләгеҙ: *өй (йорт) – өй (бойроҡ һөйкәлешендә ҡылым формаһы )*

**Яуап:** өй (йорт) – өй (бойроҡ һөйкәлешендә ҡылым формаһы )лексик-грамматик омонимдар йәки омографтар.

1. Антоним, синоним, омоним һүҙлектәре ниндәй төркөмгә ҡарай?

**Яуап:** Антоним, синоним, омоним һүҙлектәре лингвистик һүҙлектәргә ҡарай.